РЕПУБЛИКА СРПСКА

ОПШТИНА УГЉЕВИК

НАЧЕЛНИК ОПШТИНЕ

Број : 02/7-404-94 /22

Датум, 24.06.2022. године

На основу члана 82.став 3. Закона о локалној самоуправи (,,Службени гласник РС“, број: 97/16), члана 18. а у вези са одредбама члана 24. и 28. Закона о јавним набавкама БиХ („Сл. гласник БиХ“, број 39/14 ), а по приједлогу надзорног органа, Начелник Општине Угљевик, д о н о с и

*О Д Л У К У*

*О ПРИСТУПАЊУ ПОСТУПКУ ЈАВНЕ НАБАВКЕ ДОДАТНИХ РАДОВА*

Члан 1.

Овом одлуком одобрава се покретање поступка јавне набавке додатних радова на реконструкцији трафостанице у Јањарима из одредбе члана 1. Уговора број: 02/7-404-13/22 од 29.04.2022. године а који се односе на реконструкцију трафостанице у Јањарима, а све у складу са одредбом члана 3. истог уговора, путем преговарачког поступка без објаве обавјештења о набавци.

Набавка из претходног става провешће се у складу са приједлогом надзорног органа од 22.06.2022. године и техничком спецификацијом која ће бити саставни дио тендерске документације.

 Члан 2.

За реализацију набавке из члана 1. ове Одлуке одобравају се финансијска средства у износу од 4.598,90 КМ, без зарачунатог ПДВ-а.

Средства из претходног става планирана су Планом јавних набавки за 2022. годину под редним бројем 13. (радови) „Додатни радови на реконструкцији трафостанице у Јањарима из одредбе члана 1. Уговора број: 02/7-404-13/22 од 29.04.2022. године“ и у буџету Општине за 2022. годину под економским кодом 412700.Ознака из ЈРЈН: 45231400-9

Члан 3.

Реализацију набавке из члана 1. ове одлуке провешће Одсијек за јавне набавке, путем Комисије у складу са поступцима регулисаним законом и општим актима уговорног органа.

Члан 4.

Закључење уговора или другог правног посла у циљу реализације предметне јавне набавке провест ће се у складу са овлаштењима утврђеним законом и општим актима уговорног органа.

Члан 5.

Ова одлука ступа на снагу даном доношења и иста ће бити објављена на званичној на веб-страници уговорног органа [www.opstinaugljevik.net](http://www.opstinaugljevik.net).

**О б р а з л о ж е њ е**

Основни уговор о извођењу радова закључен је дана 29.04.2022.године са понуђачем ДОО “ЕНЕРГО СИСТЕМ” Брчко дистрицт БиХ Укупна вриједност уговора о извођењу радова на реконструкцији трафостанице у Јањарима број 02/7-404-13/22 од 29.04.2022. године износи 24.975,00 КМ, без зарачунатог ПДВ-а, односно 29.220,75 КМ са зарачунатим ПДВ-ом.

Надзорни орган Зоран Рикић, запосленик општинске Управе општине Угљевик је дана 22.06.2022. године доставио приједлог за извођење додатних радова из одредбе члана 1. Уговора број: 02/7-404-13/22 од 29.04.2022.године а који радови се односе на реконструкцију трафостанице у Јањарима чије извођење је неопходно како би функционисање трафостанице у Јањарима било оптимизовано. Приликом извођења радова уочено је да је разводно мјерни ормар за јавну расвјету трафостанице у јако лошем стању те из наведених разлога прдлаже да се изврши набавка додатних радова, а све како би функционисање трафостанице у Јањарима било оптимизовано.

Исти је утврдио да се указала потреба за додатним радовима, који нису предвиђени основним уговором.

У складу са одредбом члана 24. Закона о јавним набавкама БиХ, кумулативно су испуњени услови за јавну набавку предметних додатних радова путем преговарачког поступка без објаве обавјештења о набавци, а како слиједи:

-потреба за додатним радовима је настала у току реализације првобитно закљученог уговора,

-радови су настали усљед непредвиђених околности,

-предметне радове је неопходно извести како би се окончао предметни поступак,

-предметни радови се не могу технички или економски одвојити од главног уговора без већих непогодности за уговорни орган и

-да укупна вриједност уговора додијељеног за додатне радове не прелази 20% од укупне вриједности радова из основног уговора.

На основу наведеног а цијенећи указане потребе, одлучено је као у диспозитиву ове Одлуке.

Одсјек за јавне набавке, НАЧЕЛНИК ОПШТИНЕ

инвестиције и надзор \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Василије Перић, дипл.ецц. Мирослав Мирковић

Достављено:

1.у спис предмета,

2. у регистар,

3. Одсјеку за људске ресурсе и послове скупштине на објаву,-